Γεγονότα Μαρτίου 2021

Γεγονότα το 2021 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Μάρτιο του 2021, συνοδευόμενα από τις πηγές μέσω των οποίων μεταδόθηκαν.

 Πόλεμος και επιθέσεις Απόπειρα πραξικοπήματος στην Αρμενία το 2021 Διαδηλωτές καταλαμβάνουν το κτήριο όπου βρίσκεται η έδρα της κυβέρνησης στο Ερεβάν απαιτώντας την παραίτηση του πρωθυπουργού Νικόλ Πασινιάν. (Al Jazeera)Καταστροφές και δυστυχήματα Τρία μέλη του διπλωματικού σώματος του Παναμά σκοτώνονται στην Κολομβία όταν το όχημα στο οποίο επιβαίνουν παρασύρεται από τον ποταμό Ρίο Φρίο. (Infobae)Υγεία και περιβάλλον Πανδημία COVID-19 Ο πρόεδρος της Ζιμπάμπουε Έμερσον Μανανγκάγκουα ανακοινώνει τη μερική άρση του απαγορευτικού για την COVID-19 εν μέσω της μείωσης στα κρούσματα. (EWN) Τίθεται σε εφαρμογή το αυστηρό απαγορευτικό για την COVID-19 στην Τσεχία. (U.S. News and World Report) Λόγω της αύξησης των κρουσμάτων COVID-19 η Φιλανδία κηρύσσει κατάσταση συναγερμού, απαγορεύοντας προσωρινά τη λειτουργία σχολείων και εστιατορίων. (Euro Weekly News)Νόμος και έγκλημα Σκοτώνονται από μαχαιριές δύο εργαζόμενοι σε υπόθεση ομηρίας σε πολυκατοικία της πόλης Ονέστι στη Ρουμανία. Ο δράστης είχε διένεξη με την εταιρεία εδώ και 12 χρόνια και ήταν πρώην ιδιοκτήτης της. (Digi 24) Ο πρώην πρόεδρος της Γαλλίας Νικολά Σαρκοζί καταδικάζεται σε φυλάκιση 3 ετών για διαφθορά, έχοντας καταδικαστεί για την απόπειρα να προσφέρει εργασία σε έναν εισαγγελέα με αντάλλαγμα την παροχή πληροφοριών για μια εγκληματολογική έρευνα αναφορικά με το πολιτικό του κόμμα. (BBC) Barçagate Συλλαμβάνεται ο πρώην πρόεδρος της Μπαρτσελόνα Ζοζέπ Μαρία Μπαρτομέου και άλλα τρία ανώτερα στελέχη, καθώς οι Mossos d'Esquadra ερευνούν τα γραφεία της ομάδας. (The Guardian) Πόλεμος και επιθέσεις Και οι 279 μαθήτριες που απήχθησαν από ένα σχολείο στην πολιτεία Ζαμφάρα της Νιγηρίας αφήνονται ελεύθερες από τους ένοπλους απαγωγείς τους.(Reuters)Καταστροφές και δυστυχήματα Σε τροχαίο δυστύχημα που σημειώνεται στην κομητεία Ιμπίριαλ της Καλιφόρνια σκοτώνονται 13 και τραυματίζονται άλλα 11 άτομα. Το δυστύχημα συνέβη όταν ένα ημιφορτηγό συγκρούστηκε με ένα SUV. (Los Angeles Times)Υγεία και περιβάλλον Πανδημία COVID-19 Ο κυβερνήτης του Τέξας Γκρεγκ Άμποτ αίρει την καθολική χρήση μάσκας και επιτρέπει τις επιχειρήσεις να ανοίξουν με χωρητικότητα 100% από τις 10 Μαρτίου. (The Hill) Τα κρούσματα στην Ελλάδα το τελευταίο 24ωρο φτάνουν τις 2.353. (Greek City Times) Πόλεμος και επιθέσεις Διαδηλώσεις στη Μιανμάρ το 2021 Συνολικά 18 διαδηλωτές σκοτώνονται από την αστυνομία και περισσότεροι από άλλοι 30 τραυματίζονται από τον στρατό και την αστυνομία της Μιανμάρ, καθώς συνεχίζονται οι διαδηλώσεις εναντίον της χούντας μετά το πραξικόπημα την 1η Φεβρουαρίου. (Reuters)Καταστροφές και δυστυχήματα Δέκα άτομα σκοτώνονται από τη συντριβή αεροσκάφους στην πολιτεία Γιονγκλέι στο Νότιο Σουδάν. (Al Jazeera) Σεισμός μεγέθους 6,3 Ρίχτερ πλήττει τη Θεσσαλία, με επίκεντρο την Ελασσόνα και γίνεται αισθητός στη μισή Ελλάδα. (AP News)Υγεία και περιβάλλον Πανδημία COVID-19 Στη Σλοβακία επιβάλλεται ολονύκτια απαγόρευση της κυκλοφορίας από τις 8 το βράδυ ως τις 5 το πρωί τοπική ώρα, σε μια προσπάθεια να ανασχεθεί η εξάπλωση της COVID-19. Τα μέτρα θα ισχύσουν τουλάχιστον ως τις 19 Μαρτίου. (MedicalXpress) Καταστροφές και δυστυχήματα Από την πτώση τουρκικού στρατιωτικού ελικοπτέρου στην επαρχία Μπιτλίς της Τουρκίας, σκοτώνονται 11 στρατιωτικοί και άλλοι 2 τραυματίζονται. (Al Jazeera)Υγεία και περιβάλλον Πανδημία COVID-19 Με διαταγή της κυβέρνησης κλείνουν από τις 8 Μαρτίου όλα τα σχολεία και τα μη απαραίτητα καταστήματα στην Ουγγαρία. Το κλείσιμο των καταστημάτων θα διαρκέσει ως τις 22 Μαρτίου και των σχολείων ως τις 7 Απριλίου, λόγω του τρίτου κύματος των μολύνσεων από COVID-19. (Swiss Info) Αρχειοθετήθηκε 2021-03-04 στο Wayback Machine.Νόμος και έγκλημα Είκοσι άτομα σκοτώνονται και πολλά άλλα εκφράζονται φόβοι ότι πέθαναν μετά το ρίξιμο στη θάλασσα 80 προσφύγων από λαθρεμπόρους στη διάρκεια ενός ταξιδιού από το Τζιμπουτί στην Υεμένη. (Al Jazeera) Πόλεμος και επιθέσεις Εμφύλιος πόλεμος της Σομαλίας Τουλάχιστον 20 άτομα σκοτώνονται και άλλα 30 τραυματίζονται σε βομβιστική επίθεση αυτοκτονίας με παγιδευμένο όχημα έξω από εστιατόριο κοντά στο λιμάνι της Μογκαντίσου. (Al Jazeera)Καταστροφές και δυστυχήματα Σεισμός μεγέθους 8,1 Ρίχτερ πλήττει τη Βόρεια Νήσο της Νέας Ζηλανδίας. Αρχικά εκδίδεται προειδοποίηση για τσουνάμι. Μία προσεισμική δόνηση 7,4 Ρίχτερ προηγήθηκε του σεισμού και ακολούθησε μετασεισμός 6,1 Ρίχτερ. (Stuff.co.nz) Από τη σύγκρουση ενός μίνι μπας και ενός φορτηγού με ρυμούλκα σε δρόμο ταχείας κυκλοφορίας κοντά στην Ατφίχ της Μέσης Αιγύπτου σκοτώνονται 18 άτομα και άλλα 5 τραυματίζονται. Ο οδηγός του φορτηγού συνελήφθη. (AP)Διεθνείς σχέσεις Ο Πάπας Φραγκίσκος φτάνει στη Βαγδάτη στην πρώτη παπική επίσκεψη στο Ιράκ στα χρονικά. (Washington Post)Νόμος και έγκλημα Συνεχίζονται οι διαδηλώσεις στη Σενεγάλη εναντίον της σύλληψης του αρχηγού της αντιπολίτευσης Ουσμανέ Σονκό, με άλλα τρία άτομα να επιβεβαιώνεται ο θάνατός τους, με αποτέλεσμα ο αριθμός των νεκρών να ανέρχεται σε 4. (BBC) Πόλεμος και επιθέσεις Εμφύλιος πόλεμος της Υεμένης Σε συγκρούσεις μεταξύ των δυνάμεων των Χούθι και των φιλοκυβερνητικών δυνάμεων της Υεμένης στη Μαρίμπ σκοτώνονται τουλάχιστον 90 μαχητές και από τις δύο πλευρές κατά το τελευταίο 24ωρο. (The Hindu)Υγεία και περιβάλλον Πανδημία COVID-19 Η κυβέρνηση του Μπρουνέι ανακοινώνει ότι θα άρει τα μέτρα για τις κοινωνικές αποστάσεις από τις 8 Μαρτίου και μετά, καθώς κατά τις τελευταίες 300 ημέρες δεν έχει αναφερθεί κανένα κρούσμα. (The Scoop) Η Σαουδική Αραβία από τις 7 Μαρτίου και μετά θα επαναλειτουργήσει τα γυμναστήρια, τα αθλητικά κέντρα και τους κινηματογράφους. (Gulf News)Πολιτική και εκλογές Ο πρωθυπουργός του Πακιστάν Ιμράν Χαν λαμβάνει ψήφο εμπιστοσύνης από την Εθνοσυνέλευση του Πακιστάν εν μέσω μποϊκοτάζ από το αντιπολιτευόμενο Δημοκρατικό Κίνημα του Πακιστάν. (The Hindu) Πόλεμος και επιθέσεις Σε σειρά εκρήξεων στην Μπάτα της Ισημερινής Γουινέας σκοτώνονται αρκετά άτομα και τραυματίζονται περισσότερα από 300 άλλα. (BBC) Τρεις Παλαιστίνιοι ψαράδες σκοτώνονται από έκρηξη στις ακτές της Γάζας. Η έκρηξη προκλήθηκε από ένα άγνωστο όπλο, όμως εκφράζονται φόβοι ότι οφείλεται σε ρουκέτα. (Al Jazeera)Υγεία και περιβάλλον Πανδημία COVID-19 Αυστηρό απαγορευτικό θα εφαρμοστεί από αύριο τα μεσάνυχτα στη Νέα Καληδονία και θα διαρκέσει δύο εβδομάδες, έπειτα από τον εντοπισμό 9 κρουσμάτων COVID-19 ανάμεσα σε ταξιδιώτες που δεν ήταν σε καραντίνα από την Ουώλις και Φουτούνα. (RFI) Πόλεμος και επιθέσεις Διαδηλώσεις στη Μιανμάρ το 2021 Δύο άτομα σκοτώνονται και άλλα τρία τραυματίζονται στη Μιιτκίνα με πυροβολισμό στο κεφάλι, καθώς οι δυνάμεις ασφαλείας ανοίγουν πυρ κατά διαδηλωτών που διαμαρτύρονται εναντίον του πραξικοπήματος στη Μιανμάρ. (Al Jazeera)Οικονομία και επιχειρήσεις Η Ελλάδα, η Κύπρος και το Ισραήλ υπογράφουν συμφωνία για να κατασκευάσουν το μεγαλύτερο και βαθύτερο στον κόσμο υποβρύχιο καλώδιο, με το οποίο θα συνδεθούν ηλεκτρικά οι τρεις μεσογειακές χώρες, αντί του ποσού των 900 εκατ. δολαρίων. Η κατασκευή αναμένεται να ολοκληρωθεί ως το 2024. (Kathimerini)Καταστροφές και δυστυχήματα Εκρήξεις στην Μπάτα το 2021 Ο αριθμός των νεκρών από τις χθεσινές εκρήξεις στην Μπάτα της Ισημερινής Γουινέας ανέρχεται στα 98 άτομα. Περισσότεροι από 615 άλλοι τραυματίζονται. (Al Jazeera)Υγεία και περιβάλλον Πανδημία COVID-19 Η Ελλάδα ανακοινώνει το νεαρότερο θύμα της COVID-19. Ο ασθενής είναι ένα βρέφος 37 ημερών. (Times of Malta) Τα κρούσματα στις ΗΠΑ υπερβαίνουν τα 29 εκατομμύρια. (KIRO-TV)Νόμος και έγκλημα Με απόφαση δικαστηρίου της Σενεγάλης αποφυλακίζεται με εγγύηση ο Ούσμανε Σονκό, έπειτα από διαδηλώσεις πολλών ημερών σε ένδειξη διαμαρτυρίας για τη σύλληψή του. Οκτώ άτομα πέθαναν στη διάρκεια των διαδηλώσεων. (BBC) Καταστροφές και δυστυχήματα Ευρωπαϊκή προσφυγική κρίση Τουλάχιστον 39 άτομα πεθαίνουν και άλλα 165 διασώζονται όταν δύο πλοία βυθίζονται στα ανοικτά των ακτών της Τυνησίας, ενώ προσπαθούν να φτάσουν στη Λαμπεντούσα της Ιταλίας. (Al Jazeera)Υγεία και περιβάλλον Πανδημία COVID-19 Η κυβέρνηση της Εσθονίας εγκρίνει νέα μέτρα κατά της διασποράς της COVID-19 με καθολικό απαγορευτικό από τις 11 Μαρτίου ως τις 11 Απριλίου. Κλείνουν σχολεία και υπηρεσίες, ενώ απαγορεύονται οι συναθροίσεις άνω των δύο ατόμων. (Eesti Rahvusringhääling)Πολιτική και εκλογές Η Νούρια Κάλντουτς γίνεται η πρώτη γυναίκα γραμματέας της Παπικής Βιβλικής Επιτροπής που διορίστηκε από τον Πάπα Φραγκίσκο. (Catholic Philly) Πόλεμος και επιθέσεις Η πολιτειακή κυβέρνηση της Βικτώριας αποφασίζει να συσταθεί επιτροπή για τη συμφιλίωση αναφορικά με τα εγκλήματα σε βάρος των αυτοχθόνων από τον 18ο αιώνα ως τις αρχές του 20ού. (The Guardian)Καταστροφές και δυστυχήματα Λεωφορείο που μεταφέρει δεκάδες προσκυνητών πέφτει μέσα σε χαράδρα στην Ιάβα της Ινδονησίας, με αποτέλεσμα να σκοτωθούν 27 άτομα. (Arab News)Υγεία και περιβάλλον Πανδημία COVID-19 Επιβάλλεται απαγορευτικό διάρκειας δύο εβδομάδων στον Μαυρίκιο (για δεύτερη φορά στη χώρα μετά την έναρξη της πανδημίας) λόγω της καταγραφής 14 κρουσμάτων COVID-19 στη χώρα. (Barron's)'Πολιτική και εκλογές Εγκρίνεται στη διάρκεια μιας ειδικής συνεδρίασης του Κοινοβουλίου στη Σύρτη με ψήφους 121 προς 11 η νέα μεταβατική κυβέρνηση εθνικής ενότητας της Λιβύης με πρωθυπουργό τον Αμπντούλ Χαμίτ Ντεμπεϊμπέχ. Η νέα κυβέρνηση θα παραμείνει ως τη διεξαγωγή γενικών εκλογών τον Δεκέμβριο. (Al Jazeera) Ο Ιβοριανός πρωθυπουργός Χαμέντ Μπακαγιόκο πεθαίνει από καρκίνο σε ιδιωτικό νοσοκομείο στο Φράιμπουργκ ιμ Μπρεσγκάου της Γερμανίας. (France 24) Πόλεμος και επιθέσεις Στη Μιανμάρ σκοτώνονται από τα πυρά των δυνάμεων ασφαλείας 12 διαδηλωτές στη διάρκεια των διαδηλώσεων κατά του πραξικοπήματος και της χούντας. (CBC News) Ισλαμιστές στο κρατίδιο Ζαμφάρα της Νιγηρίας σκοτώνουν μια μαθήτρια στη διάρκεια απόπειρας μαζικής απαγωγής. Η απαγωγή αποτυγχάνει και οι δράστες περιφέρονται στους δρόμους πυροβολώντας, με αποτέλεσμα να σκοτωθούν άλλα 12 άτομα. (AllAfrica)Καταστροφές και δυστυχήματα Τουλάχιστον 20 άτομα σκοτώνονται και άλλα 24 τραυματίζονται από πυρκαγιά σε εργοστάσιο ενδυμάτων στο Κάιρο. (Al Jazeera)Υγεία και περιβάλλον Πανδημία COVID-19 Ο Ιταλικός Οργανισμός Φαρμάκων απαγορεύει μια παρτίδα από το εμβόλιο κατά της COVID-19 της Oxford-AstraZeneca για προληπτικούς λόγους έπειτα από τον θάνατο τριών αξιωματικών στη Σικελία, οι οποίοι είχαν εμβολιαστεί. (Ansamed) Η Δανία απαγορεύει κι εκείνη προληπτικά το εμβόλιο της Oxford-AstraZeneca για δύο εβδομάδες έπειτα από τους θρόμβους που καταγράφηκαν σε ορισμένα άτομα που εμβολιάστηκαν. Εκεί καταγράφηκε ένας νεκρός μετά τον εμβολιασμό του. Η Νορβηγία και η Ισλανδία απαγόρευσαν κι εκείνες το εν λόγω εμβόλιο. (CNBC) Επεκτείνεται η άρση του απαγορευτικού λόγω της πανδημίας στην Πορτογαλία, με την επαναλειτουργία κομμωτηρίων, σχολείων και άλλων υπηρεσιών από τις 15 Μαρτίου. (U.S. News & World Report) Η Ευρωπαϊκή Επιτροπή εγκρίνει τη μονή δόση του εμβολίου της Johnson & Johnson για την COVID-19 για γενική χρήση. (The Brussels Times) Η Καμπότζη ανακοινώνει τον πρώτο θάνατο από COVID-19. (Khmer Times) Υγεία και περιβάλλον Πανδημία COVID-19 Η Βουλγαρία ανακοινώνει τη διακοπή της χρήσης του εμβολίου για την COVID-19 της Oxford–AstraZeneca έπειτα από το θάνατο μιας 57χρονης από το Πλόβντιβ μετά τη χορήγηση της δόσης της. (Euractiv)Διεθνείς σχέσεις Σε μία συνέντευξη με την ελληνική εφημερίδα Τα Νέα, ο Βρετανός πρωθυπουργός Μπόρις Τζόνσον αναφέρει ότι η Βρετανία είναι ο νόμιμος ιδιοκτήτης των ιστορικών Μαρμάρων του Παρθενώνα ηλικίας 2.500 ετών, εν μέσω όλο και περισσότερων φωνών υπέρ της επιστροφής των κλαπέντων μαρμάρων στην Ελλάδα. (Reuters) Πόλεμος και επιθέσεις Στη Μιανμάρ σκοτώνονται 12 άτομα όταν ο στρατός ανοίγει πυρ εναντίον διαδηλωτών στη Μανταλάι, τη Γανγκόν και την Πιάι. Ανάμεσα στους νεκρούς βρίσκεται και ένα 13χρονο παιδί, το νεαρότερο σε ηλικία θύμα των ταραχών μέχρι σήμερα. (Reuters)Καταστροφές και δυστυχήματα Από την πτώση αεροσκάφους Antonov An-26 της πολεμικής αεροπορίας του Καζακστάν στο Αλμάτι σκοτώνονται 4 μέλη του πληρώματος και τραυματίζονται άλλα δύο. (Reuters)Υγεία και περιβάλλον Πανδημία COVID-19 Παραιτείται ο υπουργός Υγείας της Ιορδανίας μετά τον θάνατο ασθενών με COVID-19 λόγω έλλειψης οξυγόνου σε θάλαμο νοσοκομείου στην Αλ Σαλτ. (BBC News)Νόμος και έγκλημα Αστυνομική αυθαιρεσία στο Ηνωμένο Βασίλειο Ένας αστυνομικός τίθεται υπό κράτηση ως ύποπτος για την απαγωγή και δολοφονία μιας γυναίκας.(BBC) Στο Κλάπαμ πλήθος πενθούντων που παραβιάζουν τα μέτρα για την COVID-19 συγκρούονται με την αστυνομία που προσπαθεί να διαλύσει την πορεία τους, με αποτέλεσμα 4 συλλήψεις. Αρκετοί αξιωματούχοι, μεταξύ των οποίων και ο Δήμαρχος Λονδίνου Σαντίκ Χαν, καταδικάζουν τη στάση της αστυνομίας. (Evening Standard) Πολιτική κρίση στη Βολιβία το 2019 Η μεταβατική πρώην πρόεδρος της Βολιβίας Τζανίν Άνιες συλλαμβάνεται από την αστυνομία και εναντίον της απαγγέλλονται κατηγορίες για φερόμενο πραξικόπημα κατά του ανατραπέντος προέδρου Έβο Μοράλες τον Νοέμβριο του 2019. (BBC)Πολιτική και εκλογές Πολιτειακές εκλογές της Δυτικής Αυστραλίας 2021 Οι Εργατικοί κερδίζουν τις πολιτειακές εκλογές που διεξάγονται στην Δυτική Αυστραλία, σε μία από τις μεγαλύτερες νίκες στην ιστορία της Αυστραλίας.(ABC Australia) Πόλεμος και επιθέσεις Στην ημέρα με τους περισσότερους θανάτους από την έναρξη των διαδηλώσεων στη Μιανμάρ, οι δυνάμεις ασφαλείας σκοτώνουν τουλάχιστον 54 αντιδικτατορικούς αγωνιστές σε αρκετές πόλεις, από τους οποίους οι 37 στη Γιανγκόν. Επίσης, σκοτώνεται ένας Βιρμανός αστυνομικός. (BBC)Τέχνες και πολιτισμός 63α Βραβεία Γκράμι Λαμβάνει χώρα στο Λος Άντζελες η βραβείων Γκράμι. (CNN)Υγεία και περιβάλλον Πανδημία COVID-19 Αίρονται ορισμένοι από τους περιορισμούς για την COVID-19 που είχαν επιβληθεί στο Μπαχρέιν. Επαναλειτουργούν οι καφετέριες, τα εστιατόρια, οι πισίνες και οι αθλητικές εγκαταστάσεις, όμως απαγορεύονται οι συναθροίσεις άνω των 30 ατόμων. (Gulf Today) Πόλεμος και επιθέσεις 20 διαδηλωτές κατά του πραξικοπήματος στη Μιανμάρ σκοτώνονται από τις σφαίρες του στρατού. (Reuters)Υγεία και περιβάλλον Πανδημία COVID-19 Η Κύπρος σταματά προσωρινά τους εμβολιασμούς με το εμβόλιο της Oxford–AstraZeneca ως τις 18 Μαρτίου, έπειτα από αναφορές για σοβαρές παρενέργειες μετά τον εμβολιασμό. (Cyprus Mail)Πολιτική και εκλογές Η Γερουσία των ΗΠΑ εγκρίνει με ψήφους 51–40 τον διορισμό της αντιπροσώπου Ντεμπ Χάαλαντ στο αξίωμα της υπουργού Εσωτερικών, καθιστώντας την την πρώτη αυτόχθονα αμερικανίδα σε υπουργική θέση. (CNBC) (Indian Country Today) Πόλεμος και επιθέσεις Ένοπλοι στο Νίγηρα σκοτώνουν τουλάχιστον 58 ανθρώπους σε ενέδρα κατά αυτοκινητοπομπής. (Al Jazeera)Τέχνες και πολιτισμός Η Ισραηλινή Αρχαιολογική Αρχή ανακαλύπτει κομμάτια από τις Περγαμηνές της Νεκράς Θάλασσας στη Σπηλιά του Τρόμου, τα οποία χρονολογούνται 1.900 χρόνια πριν. Επιπρόσθετα, ανακαλύπτεται και ένα πλεκτό καλάθι ηλικίας 10.500 ετών φτιαγμένο από υφασμένα λουλούδια. (Haaretz) (ABC Australia)Υγεία και περιβάλλον Πανδημία COVID-19 Η πρωθυπουργός της Σερβίας Άνα Μπρνάμπιτς ανακοινώνει πανεθνικό απαγορευτικό διάρκειας 5 ημερών από αύριο ως τις 21 Μαρτίου με κλείσιμο όλων των καταστημάτων με εξαίρεση εκείνων με τα είδη πρώτης ανάγκης. Οι μαθητές των Δημοτικών από τις 22 Μαρτίου θα διδάσκονται τα μαθήματά τους με τηλεκπαίδευση. (See News)Νόμος και έγκλημα Οκτώ άτομα ανάμεσα στα οποία έξι γυναίκες αμερικανο-ασιατικής καταγωγής δολοφονούνται και άλλη μία τραυματίζεται από μαζικούς πυροβολισμούς κοντά στην Ατλάντα της πολιτείας Τζόρτζια των ΗΠΑ. (CNN) (The Atlanta Journal-Constitution) Υγεία και περιβάλλον Πανδημία COVID-19 Στην Πολωνία η κυβέρνηση ανακοινώνει την επιβολή ενός νέου εθνικού απαγορευτικού με το κλείσιμο όλων των πολιτιστικών κέντρων και χώρων αλλά και των καταστημάτων, με εξαίρεση εκείνα που παρέχουν είδη πρώτης ανάγκης για τρεις εβδομάδες από τις 20 Μαρτίου, καθώς συνεχίζονται να αυξάνονται τα κρούσματα της COVID-19. (Politico.eu)Διεθνείς σχέσεις Ρωσοαμερικανικές σχέσεις Ο Αμερικανός πρόεδρος Τζο Μπάιντεν αναφέρει ότι ο Ρώσος πρόεδρος Βλαντίμιρ Πούτιν "θα πληρώσει το τίμημα" για τις φερόμενες προσπάθειες να επηρεάσει τις αμερικανικές προεδρικές εκλογές του 2020 και ότι "δεν έχει ψυχή" και είναι ένας "δολοφόνος". (RFE/RL) Η Ρωσία ανακαλεί τον πρεσβευτή της στις ΗΠΑ.(TASS)Πολιτική και εκλογές Ολλανδικές γενικές εκλογές 2021 Το Λαϊκό Κόμμα για την Ελευθερία και τη Δημοκρατία του σημερινού πρωθυπουργού Μαρκ Ρούτε κερδίζει την πρωτιά στις γενικές εκλογές στην Ολλανδία. Οι φιλελεύθεροι Δημοκράτες 66 αναμένεται να ισοφαρίσουν το καλύτερο ποσοστό στην ιστορία τους, ερχόμενοι στη 2η θέση με 24 έδρες. Αριθμός ρεκόρ από 24 πολιτικά κόμματα προβλέπεται να εισέλθουν στη Βουλή. (DutchNews.nl) Σύμφωνα με τις δημοσκοπήσεις έξω από τα εκλογικά κέντρα, το ποσοστό συμμετοχής ανήλθε σε 82,6%, το υψηλότερο από τις γενικές εκλογές του 1986. (Euronews) Πολιτική της Τανζανίας Ο πρόεδρος της Τανζανίας Τζον Μαγκουφούλι πεθαίνει από καρδιακές επιπλοκές, οι οποίες πιστεύεται ότι προήλθαν από την COVID-19. Η αντιπρόεδρος Σάμια Σουλούχου θα τον διαδεχθεί και θα γίνει η πρώτη γυναίκα πρόεδρος της Τανζανίας. (Al Jazeera) Πόλεμος και επιθέσεις Ένοπλοι επιτίθενται σε αυτοκινητοπομπή σκοτώνοντας σε ενέδρα 8 αστυνομικούς και πέντε ανακριτές. Είναι η πλέον θανατηφόρα επίθεση σε βάρος λειτουργών της δικαιοσύνης στη χώρα από τον Οκτώβριο του 2019. Η Εθνοφρουρά παρατάσσεται προκειμένου να βρει τους δράστες. (The Philadelphia Inquirer) Αρχειοθετήθηκε 2021-03-19 στο Wayback Machine.Υγεία και περιβάλλον Πανδημία COVID-19 Ο πρωθυπουργός της Ιαπωνίας Γιοσιχίντε Σούγκα ανακοινώνει ότι η κυβέρνηση θα άρει την κατάσταση έκτακτης ανάγκης για τη διασπορά της COVID-19 στη Μείζονα Περιοχή του Τόκιο στις 21 Μαρτίου έπειτα από έγκριση της επιτροπής των ειδικών λόγω της μείωσης που παρατηρείται στον αριθμό των κρουσμάτων. (Kyodo News) Το υπουργείο Υγείας της Βουλγαρίας ανακοινώνει ότι θα απαγορεύσει τις συγκεντρώσεις άνω των 15 ατόμων και ότι θα κλείσει τα θέατρα, τους κινηματογράφους και τα γυμναστήρια στις 22 Μαρτίου, όπως και τα νηπιαγωγεία, τα σχολεία και τα μη απαραίτητα εμπορικά κέντρα λόγω της αύξησης στους θανάτους από την COVID-19. (Bulgarian News Agency) Ο πρωθυπουργός της Γαλλίας Ζαν Καστέξ ανακοινώνει την επιβολή απαγορευτικού σε 16 διαμερίσματα ανά τη χώρα, και σε μέρος της Νορμανδίας. (The Independent) Ο Βρετανός υπουργός Υγείας Ματ Χάνκοκ ανακοινώνει ότι το Γιβραλτάρ έχει εμβολιάσει ολόκληρο τον ενήλικο πληθυσμό του κατά της COVID-19. Το έδαφος γίνεται το πρώτο στον κόσμο που πετυχαίνει κάτι τέτοιο. (ITV News) Στο Κίεβο ο δήμαρχος Βιτάλι Κλιτσκό ανακοινώνει την επιβολή απαγορευτικού διάρκειας τριών εβδομάδων από τις 20 Μαρτίου, με το κλείσιμο όλων των πολιτιστικών θεσμών και των μη απαραίτητων καταστημάτων και κέντρων διασκέδασης, λόγω της αύξησης στα κρούσματα COVID-19. (Ukrinform) Η Πολεμική Αεροπορία της Χιλής ανακοινώνει ότι μέρος του προσωπικού της στην Ανταρκτική έχει εμβολιαστεί κατά της COVID-19 και γίνονται οι πρώτοι άνθρωποι στην ήπειρο που κάνουν εμβόλιο. (U.S. News and World Report)Νόμος και έγκλημα Το Κογκρέσο των Αντιπροσώπων στην Ισπανία αποφασίζει με ψήφους 202 προς 141 να εγκρίνει επ' αόριστο τη νομιμοποίηση της ευθανασίας και της επιβοηθούμενης αυτοκτονίας για άτομα με σοβαρές και ανίατες ασθένειες που θέλουν να δώσουν τέλος στη ζωή τους. Η Ισπανία γίνεται η 4η χώρα στην Ευρωπαϊκή Ένωση που νομιμοποιεί την ευθανασία. (RTE) Καταστροφές Από έκρηξη ηφαιστείου στα νότια του ​Φαγκραντασφιάλ στη νοτιοδυτική Ισλανδία, σύμφωνα με το Γραφείο της Μετεωρολογίας.(Iceland Monitor) (Daily Mirror) (Morgunblaðið)Υγεία και περιβάλλον Πανδημία COVID-19 Πεθαίνει από αναφυλακτικό σοκ μια νοσοκόμα στη Γεωργία έχοντας κάνει το εμβόλιο της Οξφόρδης-AstraZeneca. (RFE/RL) Η Γερμανία ξαναρχίζει τους εμβολιασμούς με το εμβόλιο της Oxford-AstraZeneca μετά τη διαβεβαίωση από τον Ευρωπαϊκό Οργανισμό Φαρμάκων ότι το εν λόγω εμβόλιο δεν είναι ασφαλές και δεν συνδέεται με τον αυξημένο κίνδυνο για θρομβολυτικά επεισόδια. (The Los Angeles Times) Η Πολωνία υπερβαίνει τα 2 εκατομμύρια κρούσματα COVID-19. (Daily Sabah)Πολιτική και εκλογές Ο Λευκορώσος πρόεδρος Αλεξάντερ Λουκασένκο διορίζει τον πρώην υπουργό Εσωτερικών Γιούρι Καραγιέου και τον υπουργό Υγείας Βλαντιμίρ Καράνικ ως πιθανούς διαδόχους του για να κυβερνήσουν τη χώρα. (TASS) Καταστροφές και δυστυχήματα Σεισμός μεγέθους 7,2 Ρίχτερ πλήττει τις ακτές της επαρχίας Μιγιάγκι στην Ιαπωνία, προκαλώντας κύματα τσουνάμι που φθάνουν το 1 μέτρο. (DW)Υγεία και περιβάλλον Πανδημία COVID-19 Στην Παπούα Νέα Γουινέα πεθαίνει ο πρώτος εν ενεργεία βουλευτής από COVID-19. (PNG Facts)Αθλητισμός Η Οργανωτική Επιτροπή των Θερινών Ολυμπιακών και Παραολυμπιακών Αγώνων του Τόκιο ανακοινώνει ότι δεν θα επιτραπεί σε θεατές από το εξωτερικό να εισέλθουν στην Ιαπωνία για να παρακολουθήσουν τους αγώνες, λόγω του φόβου για τη διασπορά της COVID-19. (The Japan Times) Αρχειοθετήθηκε 2021-03-21 στο Wayback Machine. Οικονομία και επιχειρήσεις Η τουρκική λίρα καταγράφει βουτιά κατά 15% έπειτα από την απόλυση του διοικητή της Κεντρικής Τράπεζας της Τουρκίας Νατζί Αγμπάλ, με απόφαση του Ρετζέπ Ταγίπ Ερντογάν. Αντικαταστάτης του είναι ο φίλα προσκείμενος στον Ερντογάν, Σαχάπ Καβτζίογλου. (Bloomberg)Υγεία και περιβάλλον Πανδημία COVID-19 Τα κρούσματα COVID-19 στην Τουρκία ξεπερνούν τα 3 εκατομμύρια. (Daily Sabah)Πολιτική και εκλογές Προεδρικές εκλογές της Δημοκρατίας του Κονγκό 2021 Οι πολίτες στη Δημοκρατία του Κονγκό προσέρχονται στις κάλπες για να εκλέξουν τον πρόεδρό τους. Ο σημερινός πρόεδρος Ντενί Σασού Νγκουέσσο αναμένεται να παρατείνει τη θητεία του, η οποία συνολικά διαρκεί 36 χρόνια, με τον σημαντικότερο αντίπαλό του, Γκι Μπρι Παρφέ Κολελά να νοσηλεύεται σε σοβαρή κατάσταση για COVID-19 την ημέρα των εκλογών. (Reuters) Πόλεμος και επιθέσεις Ο αριθμός των νεκρών από τις χθεσινές επιδρομές στην περιοχή Ταχούα του Νίγηρα αυξάνεται σε τουλάχιστον 137. Οι αρχές θεωρούν ως υπεύθυνους το ΙΚΙΛ για τις επιθέσεις. (Reuters) (Al Jazeera) Από έκρηξη βόμβας σε κυβερνητικό κτήριο στην Γκουανγκζού της Κίνας σκοτώνονται 4 άτομα, μεταξύ των οποίων και ο δράστης, ενώ άλλα 5 τραυματίζονται. (Reuters)Καταστροφές και δυστυχήματα Από μεγάλη πυρκαγιά που ξεσπά στο στρατόπεδο προσφύγων Μπαλουχαλί της Τσιταγκόνγκ του Μπανγκλαντές πεθαίνουν τουλάχιστον 15 άτομα και άλλα 550 τραυματίζονται, 400 αγνοούνται και 45.000 είναι άστεγα. (Reuters) Στη διάρκεια πανικού σε γήπεδο της Νταρ ες Σαλάμ στην Τανζανία σκοτώνονται 45 άτομα, καθώς εκατοντάδες πενθούντων συρρέουν στην κηδεία του προέδρου της χώρας, Τζον Μαγκουφούλι, ο οποίος απεβίωσε στις 17 Μαρτίου. (Al Jazeera)Υγεία και περιβάλλον Πανδημία COVID-19 Το υπουργείο Υγείας στην Ελλάδα επιστρατεύει τους ιδιωτικούς γιατρούς προκειμένου να συνδράμουν στο έργο των δημόσιων νοσοκομείων καθώς αυξήθηκαν τα άτομα που νοσηλεύονται σε δημόσια νοσοκομεία για COVID-19. (AP)Διεθνείς σχέσεις Η Ευρωπαϊκή Ένωση επιβάλλει κυρώσεις σε βάρος αρκετών αξιωματούχων της Κίνας εξαιτίας των παραβιάσεων στα ανθρώπινα δικαιώματα στη Σινγιάν. Είναι οι πρώτες ευρωπαϊκές κυρώσεις μετά τις διαδηλώσεις στην Πλατεία Τιεν Ανμέν το 1989. (Reuters) Οι ΗΠΑ επιβάλλουν κυρώσεις εναντίον αρκετών στρατιωτικών της Μιανμάρ για την καταστολή των διαδηλώσεων που ακολούθησαν το πραξικόπημα με το οποίο ανήλθε στην εξουσία η χούντα. (CNN)Νόμος και έγκλημα Εννέα πολίτες και ένας αστυνομικός σκοτώνονται στη διάρκεια μαζικών πυροβολισμών στην υπεραγορά Κινγκ Σούπερς στο Μπάουλντερ του Κολοράντο των ΗΠΑ. Ένας ύποπτος συνελήφθη. (BBC)Πολιτική και εκλογές Προεδρικές εκλογές της Δημοκρατίας του Κονγκό 2021 Ο υποψήφιος της αντιπολίτευσης στις προεδρικές εκλογές Γκι Μπρι Παρφέ Κολελά, πεθαίνει από COVID-19 εν πτήσει για τη Γαλλία όπου θα μετέβαινε για θεραπεία, μία ημέρα μετά τις εκλογές. (Al Jazeera) Πόλεμος και επιθέσεις Ο πρόεδρος του Αφγανιστάν Ασράφ Γκανί απορρίπτει τα ειρηνευτικά σχέδια των ΗΠΑ, όμως δηλώνει σύμφωνος με τη διεξαγωγή νέων προεδρικών εκλογών εντός εξαμήνου. (Business Recorder)Καταστροφές Η Διώρυγα του Σουέζ μπλοκάρεται όταν εξοκέλλει το υπό σημαία Παναμά πλοίο κοντέινερ Ever Given βόρεια του λιμανιού Σουέζ στην Αίγυπτο. (BBC)Πολιτική και εκλογές Ισραηλινές βουλευτικές εκλογές 2021 Οι ψηφοφόροι στο Ισραήλ προσέρχονται στις κάλπες για 4η φορά σε λιγότερο από δύο χρόνια. (BBC) Υγεία και περιβάλλον Πανδημία COVID-19 Το Βέλγιο ανακοινώνει νέα αυστηρά περιοριστικά μέτρα για την COVID-19, κλείνοντας τα σχολεία και τα επαγγέλματα αισθητικής όπως κομμωτήρια και απαγορεύοντας τις υπαίθριες συγκεντρώσεις άνω των 4 ατόμων. Η ισχύς των μέτρων αρχίζει στις 26 Μαρτίου και η διάρκειά τους θα είναι τουλάχιστον για 4 εβδομάδες. (The Brussels Times) Η Γερμανίδα καγκελάριος Άνγκελα Μέρκελ ανακαλεί τη χθεσινή της απόφαση για πανεθνικό απαγορευτικό πέντε ημερών και ζητά συγνώμη. (ABC News) Η Ισλανδία κλείνει τα σχολεία, τις πισίνες και τα μπαρ τα μεσάνυχτα και χαμηλώνει τον περιορισμό από 50 άτομα σε 10 άτομα για τις συγκεντρώσεις.(Iceland Review) Τα κρούσματα COVID-19 στις ΗΠΑ υπερβαίνουν τα 30 εκατομμύρια. (Reuters)Πολιτική και εκλογές Παραιτείται ο Σλοβάκος υπουργός Εξωτερικών Ιβάν Κορτσόκ εν μέσω κύματος μαζικών παραιτήσεων έπειτα από την απαίτηση της προέδρου της χώρας Ζουζάνα Τσαπούτοβα να παραιτηθεί ο πρωθυπουργός Ίγκορ Μάτοβιτς αναφορικά με το χειρισμό της πανδημίας. (DW)Νόμος και έγκλημα Η Βιρτζίνια γίνεται η 23η πολιτεία των ΗΠΑ που καταργεί την ποινή του θανάτου και η πρώτη του Νότου. (The Washington Post) Αρχειοθετήθηκε 2021-03-24 στο Wayback Machine. Καταστροφές και δυστυχήματα Ο αριθμός των νεκρών από τις σφοδρές χιονοθύελλες που έπληξαν το Τέξας και προκάλεσαν συσκότιση ανά τις ΗΠΑ τον περασμένο μήνα ανέρχεται σε τουλάχιστον111. (NBC News) Υγεία και περιβάλλον Πανδημία COVID-19 Μέτρα κατά της μετάδοσης της COVID-19 λαμβάνει η Πολωνία κλείνοντας κουρεία, κομμωτήρια, καταστήματα αισθητικής από τις 27 Μαρτίου ως τις 9 Απριλίου και νηπιαγωγεία και παιδικούς σταθμούς. (The First News)Διεθνείς σχέσεις Ο βασιλιάς Φίλιππος ΣΤ΄ της Ισπανίας γίνεται ο πρώτος Ισπανός μονάρχης που πραγματοποιεί επίσημη επίσκεψη στην Ανδόρα. (El Periódico) Οι ΗΠΑ και το Ηνωμένο Βασίλειο επιβάλλουν κυρώσεις σε βάρος της χούντας στη Μιανμάρ. (Reuters) Πόλεμος και επιθέσεις Πόλεμος στο Τιγκράι Ο πρωθυπουργός της Αιθιοπίας Άμπιι Αχμέτ ανακοινώνει ότι τα στρατεύματα της Ερυθραίας θα αποσυρθούν από την περιοχή Τιγκράι έπειτα από πιέσεις και καταγγελίες για παραβίαση ανθρωπίνων δικαιωμάτων. Η ανακοίνωση έγινε στη διάρκεια συνάντησης με τον πρόεδρο Ισάιας Αφεγουέρκι. (DW) Πόλεμος στο Ντόνμπας Σκοτώνονται 4 Ουκρανοί στρατιώτες σκοτώνονται και άλλοι δύο τραυματίζονται σε επίθεση με πύραυλο σε στρατιωτική θέση στη Ντόνετσκ. Πρόκειται για την επίθεση με τους πιο πολλούς νεκρούς για τις ουκρανικές δυνάμεις από το 2019. (Euronews)Τέχνες και πολιτισμός Συμμετοχή της Λευκορωσίας στη Eurovision Η Λευκορωσία αποκλείεται από το Διαγωνισμό Τραγουδιού της Eurovision για το 2021 καθώς κρίθηκε ακατάλληλη η συμμετοχή του συγκροτήματος Galasy ZMesta "Ya nauchu tebya (I'll Teach You)" από την EBU εξαιτίας των "πολιτικών της συμφραζομένων". Το εν λόγω συγκρότημα είναι γνωστό για το κορόιδεμα των διαδηλώσεων του 2020–2021 εναντίον του προέδρου Αλεξάντερ Λουκασένκο. (BBC)Καταστροφές και δυστυχήματα Σε σύγκρουση δύο τρένων στο Σοχάγκ της Αιγύπτου σκοτώνονται τουλάχιστον 19 άτομα και άλλα 185 τραυματίζονται. (Al Jazeera)Υγεία και περιβάλλον Πανδημία COVID-19 Ο πρόεδρος της Κένυας Ουχούρου Κενυάτα ανακοινώνει ένα απαγορευτικό λόγω της αύξησης στον αριθμό των κρουσμάτων COVID-19. Η κυκλοφορία απαγορεύεται από τις 8:00 μ.μ. ως τις 4:00 π.μ. τοπική ώρα στο Ναϊρόμπι και σε άλλες κομητείες σε ισχύ από αύριο. (RFI)Πολιτική και εκλογές Ο Ιβοριανός πρόεδρος Αλασάν Ουαταρά διορίζει τον Πατρίκ Ασί στο αξίωμα του πρωθυπουργού έπειτα από το θάνατο του Χαμέντ Μπακαγιοκό. (Al Jazeera) Πόλεμος και επιθέσεις Την 4η ημέρα της πολιορκίας της Πάλμα στη Μοζαμβίκη σκοτώνονται αρκετά άτομα από μαχητές που έχουν δεσμούς με το ΙΚΙΛ. Στους δρόμους και στα κτήρια σκοτώνονται πολίτες και υπάρχουν αναφορές για αποκεφαλισμούς. Ένας Νοτιαφρικανός και ένας Βρετανός σκοτώνονται σε επίθεση που σημειώνεται σε ξενοδοχείο. Τουλάχιστον 21 Μοζαμβικανοί στρατιώτες σκοτώνονται από πυρά κατά την αντεπίθεση στο ξενοδοχείο. (The Times) (The Telegraph) Στη Μιανμάρ σκοώνονται από το στρατό 114 διαδηλωτές κατά του πραξικοπήματος. (Reuters) (WGAU) Αρχειοθετήθηκε 2021-03-27 στο Wayback Machine.Καταστροφές και δυστυχήματα Τουλάχιστον 18 άτομα σκοτώνονται και άλλα 24 τραυματίζονται από την κατάρρευση πολυκατοικίας στο Κάιρο. (Al Jazeera) Από τη συντριβή ελικοπτέρου τύπου Eurocopter AS350B3 σε παγετώνα κοντά στο Άνκορεϊτζ της Αλάσκας σκοτώνονται 5 άτομα μεταξύ των οποίων και τον Τσέχο δισεκατομμυριούχο Πετρ Κέλνερ. Ένα μέρος του πληρώματος επέζησε και νοσηλεύεται. (Reuters)Διεθνείς σχέσεις Η Κίνα και το Ιράν υπογράφουν στην Τεχεράνη συμφωνία για συνεργασία με διάρκεια 25 χρόνια στη διάρκεια τελετής που μεταδίδεται ζωντανά από την τηλεόραση έπειτα από τη διήμερη επίσημη επίσκεψη που πραγματοποίησε ο Κινέζος υπουργός Εξωτερικών Ουάνγκ Γι. (Reuters)Νόμος και έγκλημα Στον Καναδά ένα άτομο σκοτώνεται και έξι τραυματίζονται σε μαζική επίθεση με μαχαίρι εντός και γύρω από μια δημόσια βιβλιοθήκη στο Βόρειο Βανκούβερ της Βρετανικής Κολομβίας. (CBC News)Επιστήμη και τεχνολογία Το Facebook μπλοκάρει το λογαριασμό του προέδρου της Βενεζουέλας Νικολάς Μαντούρο για διασπορά ψευδών ειδήσεων σχετικά με την πανδημία COVID-19 όπως και για τα φερόμενα μαντζούνια με σκοπό τη θεραπεία της ασθένειας. (El Mundo) Υγεία και περιβάλλον Πανδημία COVID-19 Ο πρωθυπουργός της Σλοβενίας Γιάνεζ Γιάνσα ανακοινώνει ένα απαγορευτικό τύπου ακορντεόν σε ισχύ από την 1η ως τις 12 Απριλίου, με το κλείσιμο των μη απαραίτητων επιχειρήσεων και πολιτιστικών και θρησκευτικών χώρων. Παράλληλα απαγορεύονται οι συγκεντρώσεις άνω των 10 ατόμων και τα σχολεία θα κάνουν μόνο τηλεκπαίδευση. (STA) Ένα εθνικό απαγορευτικό λόγω COVID-19 τίθεται σε ισχύ στη Χιλή, παρά την επιτυχία στο πρόγραμμα των εμβολιασμών, καθώς η πληρότητα στα νοσοκομεία φτάνει το 95%. (The Guardian)Πολιτική και εκλογές Η μεταβατική κυβέρνηση του Σουδάν και το Λαϊκό Μέτωπο Απελευθέρωσης του Σουδάν-Βορράς υπογράφουν συμφωνία στην πρωτεύουσα Τζούμπα του Νοτίου Σουδάν, σύμφωνα με την οποία η νέα κυβέρνηση θα διατηρήσει τον χωρισμό εκκλησίας και κράτους. Επίσης, ότι θα σεβαστεί το δικαίωμα της ανεξιθρησκίας. (VOA) Πόλεμος και επιθέσεις Η Νέα Ζηλανδία αποσύρει τα στρατεύματά της από το Αφγανιστάν, τερματίζοντας την εμπλοκή της χώρας στον πόλεμο. (Newshub)Καταστροφές και δυστυχήματα Στην Ινδονησία, από την έκρηξη σε διυλιστήριο πετρελαίου στην Ιντραμαγιού της Δυτικής Ιάβας ο απολογισμός είναι 1 νεκρός, 3 αγνοούμενοι και άλλοι 12 τραυματίες. (The Guardian) Ανοίγει ξανά η Διώρυγα του Σουέζ έπειτα από τον απεγκλωβισμό του πλοίου Ever Given. Τουλάχιστον 369 πλοία που περίμεναν, αναμένεται να διέλθουν από τη διώρυγα. (Reuters)Υγεία και περιβάλλον Πανδημία COVID-19 Αίρονται οι περιορισμοί στην κυκλοφορία στην Αγγλία και επανέρχονται οι υπαίθριες αθλητικές δραστηριότητες και οι συγκεντρώσεις σε εξωτερικό χώρο ως και 6 ατόμων. (Sky News) Λόγω της αύξησης των κρουσμάτων στη Χιλή, με προεδρικό διάταγμα αναβάλλεται η διεξαγωγή όλων των εκλογών που θα διενεργούνταν στις 10 και στις 11 Απριλίου, μεταξύ των οποίων και εκείνες για την εκλογή Συντακτικής Συνέλευσης. (La Tercera) Πόλεμος και επιθέσεις Ο αριθμός των θυμάτων από τότε που ξεκίνησαν οι διαδηλώσεις κατά της χούντας στη Μιανμάρ υπερβαίνει τους 500. (DW) Έπειτα από την πτώση της Πάλμα στα χέρια των ισλαμιστών, η Πορτογαλία ανακοινώνει ότι θα παρατάξει 60 στρατιώτες των ειδικών δυνάμεων προς τη Μοζαμβίκη κατά τις επόμενες εβδομάες προκειμένου να εκπαιδευτούν οι τοπικές δυνάμεις εν μέσω της κλιμακούμενης δράσης των ανταρτών. (France 24)Υγεία και περιβάλλον Πανδημία COVID-19 Η Ελλάδα ανακοινώνει αριθμό ρεκόρ κρουσμάτων, με 4.340 νέα επιβεβαιωμένα περιστατικά COVID-19 κατά τις τελευταίες 24 ώρες. Ο συνολικός αριθμός των επιβεβαιωμένων κρουσμάτων ανέρχεται στις 260.077. (Ekathimerini) Το Πακιστάν αναφέρει 100 θανάτους από COVID-19 κατά τις τελευταίες 24 ώρες, με τον συνολικό αριθμό των νεκρών να ανέρχεται στις 14.434. (Dawn) Πόλεμος και επιθέσεις Σε επίθεση που σημειώνεται στο Βόρειο Κίβου της Λαϊκής Δημοκρατίας του Κονγκό σκοτώνονται τουλάχιστον 23 πολίτες. Δύο από τους δράστες σκοτώνονται από τα πυρά των δυνάμεων ασφαλείας.(Al Jazeera) Πυροβολισμοί ξεσπούν στους δρόμους της πρωτεύουσας Νιαμέι, καθώς εκδηλώνεται απόπειρα πραξικοπήματος στον Νίγηρα, από το στρατό. Η απόπειρα συντρίβεται και οι επίδοξοι πραξικοπηματίες συλλαμβάνονται.(France24)Υγεία και περιβάλλον Πανδημία COVID-19 Η ρωσική ομοσπονδιακή κτηνιατρική και γεωπονική εταιρία Rosselkhoznadzor εγκρίνει το Carnivac-Cov, το οποίο είναι το πρώτο στον κόσμο εμβόλιο για τα ζώα κατά της COVID-19. (NBC News)Νόμος και έγκλημα Σε επεισόδιο με μαζικούς πυροβολισμούς σε γραφεία κυβερνητικής υπηρεσίας στο Όραντζ της Καλιφόρνια σκοτώνονται τουλάχιστον 4 άτομα και άλλο ένα τραυματίζεται. Ο δράστης τραυματίζεται θανάσιμα από τα πυρά των δυνάμεων ασφαλείας. (CNN)